陳家樂、連詩雅(Shiga)於去年4月結婚,並於今年元宵佳節宣布升呢做父母的喜訊。轉眼間,二人已經結婚一周年,昨日,Shiga 在社交網貼出二人去撐枱腳慶祝的合照,相中見身穿白色吊帶裙的Shiga拿着一束鮮花,孕肚已經非常明顯,不過Shiga手腳及面形依然纖瘦,肥肚不肥人,令人羨慕;而另外一張寶麗來合照中,見陳家樂從後攬住老婆,並摸着凸肚,相當恩愛。
日前,陳家樂亦有貼出與Shiga合照,並公開向老婆發表愛的宣言表示:「個個朋友都話我上世唔知做左咩好事,娶左個咁好既老婆,我覺得唔止上世,應該係做左十世善事先可以今世成個大爺咁。#蜜月旅行再等多陣 #你仲有個好重要嘅任務」Shiga即留言表示:「Love you」、「期待」 ,甜蜜度爆燈。 而連詩雅則帖文表示寫道:「A year ago today,眨吓眼就過咗一年,好似係尋日嘅事,緊張咗一整日,事前好多嘅功夫,但係望返轉頭,覺得係個一世都會記得嘅回憶!轉下眼我哋將踏入另外一個身份,希望一切都順利,一家人開開心心,身體健康,繼續互相包容,互相愛護,一齊成長。」